paragraph_text: 100 najboljih pjesama svih vremena YU rocka (srp. 100 najboljih pesama svih vremena YU rocka) je lista pjesama koju je sastavio srpski glazbeni časopis Rock Express. Rock Express je 1999. godine započeo anketu za izbor 100 najboljih pjesama na prostorima bivše zemlje. Cijela lista objavljena je u 25. broju Rock Expressa u 2000. Na listi se nalaze rock skladbe iz vremena SFRJ ali i zemalja nastalih nakon njenog raspada.